สวัสดีครับ อยากสอบถามว่า ผมมีตุมเม็ดขึ้นบริเวณปากทวารหนัก ไม่มีอาการอะไรเลยครับ ผมดูที่ตุมแล้วมีสีอมแดงเล็กน้อย ตอนเบ่งทวารจะมีตุมนั่นโผล่ออกมา และอีกสักพักเหมือนจะหุบเข้าไปได้ครับ เป็นมา 4-5 เดือนครับ อยากถามว่ามันเป็นตุมอะไรครับ
สวัสดีค่ะ ตุ่มที่บริเวณรูทวารหนัก อาจเป็น1.ริดสีดวงทวารเกิดจากการโป่งพองออกของเส้นเลือดดำที่ทวารหนัก สามารถแบ่งออกได้เป็น 2 ประเภทหลัก คือ- ริดสีดวงชนิดภายใน หากเป็นไม่มาก เราจะมองไม่เห็นเนื่องจากอยู่ในทวารหนัก อาการหลักคือมีเลือดสดไหลออกมาหลังถ่ายอุจจาระ หรือปนมากับอุจจาระ แต่หากเป็นมาก ก็จะเห็นหัวริดสีดวงยื่นออกมาที่รูทวารหนักเวลาที่นั่งถ่ายอุจจาระ และอาจจะหดกลับเข้าไปได้เอง- ริดสีดวงชนิดภายนอก จะเห็นเป็นติ่งเนื้อสีชมพูคล้ำออกมากจากรูทวารหนัก มักไม่ทำให้เกิดเลือดออกเหมือนริดสีดวงภายใน แต่จะทำให้มีอาการเจ็บ หรือปวด หากเกิดการเสียดสีหรือนั่งทับ หากเกิดลิ่มเลือดขึ้นในหลอดเลือดที่โป่งพอง จะทำให้ปวดและเจ็บมากได้2. แผลปริขอบทวารหนัก จะเกิดเมื่ออุจจาระแข็ง หรือเป็นก้อนใหญ่ ต้องออกแรงเบ่งมาก ก้อนอุจจาระอาจไปครูดกับเยื่อบุของทวารหนัก ทำให้เกิดเป็นแผล ซึ่งมักมีเลือดสีแดงสดติดออกมากับก้อนอุจจาระ โดยปริมาณเลือดมักไม่มาก อาจเพียงแค่ติดกระดาษที่ใช้เช็ดก้น และจะมีอาการปวดหรือเจ็บรูทวารหนักร่วมด้วย หากเป็นเรื้อรัง เยื่อบุผิวรอบๆ แผลที่ทวารหนักนี้จะหนาตัวขึ้น ทำให้มีลักษณะเป็นติ่งเนื้อขึ้นมาได้ด้วย3. หูดหงอนไก่ จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่งอาจมีอาการคันร่วมด้วยแต่มักไม่มีอาการเจ็บ เป็นโรคติดต่อจากการมีเพศสัมพันธ์4. เป็นติ่งเนื้อธรรมดาของผิวหนังรอบๆ ทวารหนัก มักไม่มีอาการอะไร ถ้ามีขนาดใหญ่เวลานั่งอาจรู้สึกเจ็บ5.ก้อนที่ลำไส้ใหญ่หรือบริเวณทวารหนักจากสาเหตุอื่นๆ เช่น เนื้องอกของลำไส้ตรง หรือเนื้องอกทวารหนัก ที่ยื่นออกมาจนพ้นรูทวารหนักหากเห็นตุ่มเฉพาะเมื่อมีการเบ่งถ่าย ก็อาจเป็นริดสีดวงทวารชนิดภายในได้ แต่ก็น่าจะเคยมีอาการถ่ายเป็นเลือดร่วมด้วย ซึ่งหากไม่มีก็ไม่น่าใช่ โดยอาจเกิดจากสาเหตุอื่นๆ ที่เหลือดังกล่าวไปค่ะ ทั้งนี้ ควรไปพบแพทย์เพื่อให้การวินิจฉัยที่ถูกต้องค่ะ ในเบื้องต้น ก็ควรพยายามอย่าให้มีอาการท้องผูก หรือท้องเสีย ไม่นั่งถ่ายอุจจาระนานเกินไป ไม่เบ่งถ่ายอุจจาระ เป็นต้น